 "నువ్వు కొంచెం కోపరేట్ చేద్దూ, చకచకా పూర్తి చేస్తాను."

 "ఇందులో నేను కోపరేట్ చెయ్యడానికేముందండీ."

 "మంచిదానివే నాచేత నీవాట్లూ, నా విసుగూ చిరాకూ అన్నీ భరిస్తూ, నా పక్కనే వుంటూ నేను రాయబోయే కాగితాల మీద పేపర్ వెయిటువై వుండాలి. చాలా పని వుంటుంది. చెప్తాగా" అన్నారు.

 "ఇంకా చెప్పేదేమిటి. చెప్పినంతవరకూ వింటేనే భయంగా వుంది. దాన్ని ప్రాక్టికల్ గా అనుభవించడం అంటే గుండె దడదడలాడుతుంది" అన్నాను.

 "అదంతా ప్రేమే. నిజంగా నిన్ను తిడుతున్నానంటే నీ మీద కోపం అనుకుంటున్నావా! నీ మంచికే చెపుతాను. నువ్వంటే నా కిష్టం అని నిజంగా నీకు తెలీదూ" అన్నారు.

 మర్నాడు "అమ్మాయీ ! ఈ రోజు కోడిగుడ్లు చేసి పెడతావూ" పురిపండావారు అడిగారు.

 నా గుండె చల్లగా జారిపోయింది. ముఖం మాడ్చుకొని చతికిల బడ్డాను. మా వారికి మంచి అవకాశం దొరికింది.

 "కోడిగుడ్డు ముట్టినంత మాత్రాన నీ మడికీ, నిష్టకీ ఏమీ అంతరాయం కలగదులే. పాపం అప్పలస్వామిగారు అడుగుతున్నారు చేసిపెట్టు" అన్నారు.

 మొదటి వారంరోజులూ గుడ్డు చేసినప్పుడల్లా ఏడ్చేసేదాన్ని. తర్వాత సర్దుకున్నాను.

 ఒకరోజు పురిపండావారు "చూశారా శ్రీశ్రీ మీ ఆవిడచేత గుడ్లు వండించాను. మీరేమిటి ఆవిడని మార్చటం కష్టం అంటారు. చూస్తారా మీకూ నాకూ పందెం" అన్నారు.

 మా వారు "ఆమె సంగతి నీకు తెలీదండి. ఎవరైనా నచ్చినా ఎవర్నయినా నమ్మినా ప్రాణం పెడుతుంది. అనవసరంగా ఆమెతో మాత్రం మీరు మాటలు, పేచీలు పెట్టుకుని తర్వాత నన్నడగొద్దు" అన్నారు పురిపండావారితో.  

 "సరేలెండి నాకెందుకు లేనిపోని గొడవ. ఆమె స్ట్రయిక్ చేశారంటే అన్యాయంగా ఛస్తాం" అన్నారు పురిపండావారు.

 పురిపండానురు రోజూ నాతో పోట్లాడేవారు, నేను సమాధానం చెప్పినా మళ్ళీ మాలో మేమే సర్దుకుపోయే వాళ్ళం.

 కొత్త సంవత్సరంలో అడుగు పెట్టాం. రోజూ రాత్రి 8 గంటల ప్రాంతంలో జి.కె.గారు మేం ముగ్గురం కలసి మేడమీద కూర్చునేవాళ్ళం.
 

            * * * *


 ఒకరోజు పురిపండావారు, శ్రీశ్రీగారు తెలుగుభాష రాయటం గురించి డిస్కషన్ లో పడ్డారు. తర్వాత అది పెద్ద ఘర్షణగా మారింది. నేనూ జి.కె.గారు ఇద్దరు కవుల వాగ్వివాదాల్ని వినే అవకాశం కలిగినందుకు మనసులోనే సంతోషిస్తూ గప్ చిప్ గా కూర్చున్నాం. 
 
 "మీరెన్ని చెప్పండి. 'క్రైం' అనే మాటకి ముందు వట్రసుడి రావాలి. ఆఖర్న రావటం తప్పు" అని పురిపండావారి వాదన.

 పురిపండావారు వాదించి వాదించి చివరికి "అని మీరంటే ఎలా ఒప్పుకుంటాం శ్రీశ్రీ" అన్నారు.

 దానికి శ్రీశ్రీగారు "ఈ లోకం అంతా నావైపు వుంద"న్నారు.

 "అయితే మాత్రం తప్పుని రైటంటే ఎలా ఒప్పుకుంటాం."

 దానికి శ్రీశ్రీగారు నవ్వుతూ "అది కాదండీ అప్పలస్వామిగారూ! మీరు తప్పంటే ఎవరు ఒప్పుకుంటారు. నేను చెప్పింది కరెక్టే"నని మళ్ళీ చెప్పారు.

 ఆ మాటకి పురిపండావారికి ఒళ్ళుమండి "మీకు గుణింతం రాదు పొండ"న్నారు.

 శ్రీశ్రీగారు మరేమీ మాట్లాడకుండా నవ్వేసి వూరుకున్నారు.

 "నవ్వటం కాదు. మీతో వాదిస్తే నాకు సరదా. ఇంకా చాలా వున్నాయి" అన్నారు పురిపండావారు. 

 "ఈ రోజుకి చాల్లెండి" శ్రీశ్రీగారన్నారు. రాత్రి 12 గంటల వరకూ ఈ వాదనలతోనే కాలం గడచిపోయింది. రోజూ టైమే తెలిసేది కాదు.


  * * * *


 ఒకోసారి జి.కె.గారు వారు రాసిన కథలు చదివి వినిపించేవారు. మంచిరోజు చూసుకుని మహాప్రస్థానం రాతకి దిగాం. జి.కె.గారు పెన్నులూ, రబ్బర్లూ, బ్రహ్మాండమైన పేపర్లూ అన్నీ పట్టుకొచ్చి పడేసి_
 "ఉదయం 10 గంటల నుండి సాయంత్రం ఆరేడు గంటల దాకా రాస్తే త్వరగా ఫినిష్ అయిపోతుంది. ముందు మహాప్రస్థానం స్వదస్తూరితో రాయటం పూర్తయితే దాన్ని ప్రింటింగ్ కి ఇవ్వాల"ని చెప్పారు.

 శ్రీశ్రీ గారితో పాటు విసుగులేకుండా కూర్చుని, పేపర్ అయిపోతే వెంటనే మరొక పేపర్ అందించేదాన్ని. వారు రాసిన పేపర్ మీద సీరియల్ నంబర్ మరిచిపోకుండా రాయించేదాన్ని. అలా రాసిన వాటిని క్రమపద్ధతిలో పెట్టి, మళ్ళీ వారు రాసే పేపర్ల మీద పేపర్ వెయిట్ లా వుండిపోయేదాన్ని.

 అలా పది, పదిహేను రోజులయ్యేసరికి బుర్ర వేడెక్కిపోయింది. కృష్ణమూర్తి గారు, మాకు కాస్త విశ్రాంతి ఇస్తే బాగుంటుందనుకున్నారేమో_"మిమ్మల్ని కావెంట్రీ పంపిస్తాను. అక్కడ్నుండి షేక్స్ పియర్, దిలాన్ థామస్ ఊర్లకి వెళ్ళి అన్నీ చూసుకొని రండి. ఈసారి కూడా నేను రావడం కుదరదనుకుంటాను" అని చెప్పారు కృష్ణమూర్తిగారు.

 కావెంట్రీలో ఇంపార్టెంట్ ష్ట్రేచర్స్ దగ్గర మేము ఫోటోలు కూడా తీసుకోవడం జరిగింది. మర్నాడు కావెంట్రీ నుండి షేక్స్ పియర్ ఊరైన 'స్ట్రాట్ ఫోర్డ్ అపాన్ అవర్'కి ప్రయాణం అని నిశ్చయమయింది.

 తెల్లవారగట్ల బయల్దేరి వరుసగా ఒక్కొక్క ఊరు చూసుకుంటూ వెళ్ళాం. గ్లాస్కో వెళ్ళాం. అక్కడ నుండి స్వేన్సీ వెళ్ళాం. దిలాన్ థామస్ ఇంటికి వెళ్ళాం.

 దిలాన్ థామస్ ప్రతి రోజూ తప్పనిసరిగా వెళ్ళి, ఒకచోట కూర్చుని రాసుకునే పార్కు వుందన్నారు. అక్కడికి వెళ్ళాం. దిలాన్ థామస్ కూర్చునే రాతి అరుగుమీద కూర్చుని ఆ పార్కంతా చూశాం. చాలా అద్భుతంగా వుంది. 
 "nuvvu konchem coperate cheddu, chakachaka puurti chestaanu."

 "indulo nenu coperate cheyyadaanikemundandii."

 "manchidaanive nachetha neevaatluu, naa visuguu chiraakuu annee bharistuu, naa pakkane vuntuu nenu rayaboye kaagitaala meeda paper veyituvai vundaali. chala pani vuntundi. cheptaagaa" annaru.

 "inka cheppedemiti. cheppinantavarakuu vintene bhayamgaa vundi. daanni practical gaa anubhavinchadam ante gunde dadadadalaadutundi" annaanu.

 "adanta preme. nijamgaa ninnu tidutunnanante nee meeda kopam anukuntunnava! nee manchike cheputaanu. nuvvante naa kishtam ani nijamgaa neeku teleeduu" annaru.

 marnadu "ammayee ! ee roju kodigudlu chesi pedataavuu" puripandaavaaru adigaaru.

 naa gunde challaga jaaripoyindi. mukham maadchukoni chatikila baddaanu. maa vaariki manchi avakaasam dorikindi.

 "kodiguddu muttinanta maatraana nee madiki, nishtakee emi antaraayam kalagadule. paapam appalaswaamigaaru adugutunnaru chesipettu" annaru.

 modati vaaramrojuluu guddu chesinappudalla edchesedaanni. tarvaata sardukunnaanu.

 okaroju puripandaavaaru "chusara srishree mee aavidacheta gudlu vandinchaanu. meeremiti aavidani marchatam kashtam antaaru. chustara meekoo naakuu pandem" annaru.

 maa vaaru "aame sangati neeku teleedandi. evaraina nachina evarnayina nammina praanam pedutundi. anavasaramgaa aametho maatram meeru maatalu, paecheelu pettukuni tarvaata nannadagoddu" annaru puripandaavaarito.  

 "sarelendi naakenduku leniponi godava. aame striaik chesarante anyaayamgaa chastam" annaru puripandaavaaru.

 puripandaanuru roojoo naatho potladevaru, nenu samadhanam cheppina mallee malo meme sardukupoye vaallam.

 kotta samvatsaramlo adugu pettam. roojoo raatri 8 gantala praantamlo ji.ke.gaaru mem mugguram kalasi medameeda koorchunevallam.
 

            * * * *


 okaroju puripandaavaaru, srisriigaaru telugubhasha rayatam gurinchi discution loo paddaaru. tarvaata adhi pedda gharshanagaa maarindi. nenuu ji.ke.gaaru iddaru kavula vaagvivaadaalni vine avakaasam kaliginanduku manasulone santoshistuu gup chip gaa kurchunnam. 
 
 "meerenni cheppandi. 'kraim' ane maataki mundu vatrasudi ravali. aakharna ravatam tappu" ani puripandavari vaadana.

 puripandaavaaru vaadinchi vaadinchi chivariki "ani meerante ela oppukuntam srishree" annaru.

 daaniki srisriigaaru "ee lokam antaa naavaipu vunda"nnaaru.

 "ayithe maatram tappuni raitante ela oppukuntam."

 daaniki srisriigaaru navvutuu "adhi kaadandii appalaswaamigaaruu! meeru tappante evaru oppukuntaaru. nenu cheppindi karekte"nani mallee cheppaaru.

 aa maataki puripandaavaariki ollumandi "meeku gunintam raadu ponda"nnaaru.

 srisriigaaru maremi matladakunda navvesi voorukunnaaru.

 "navvatam kaadu. meetho vaadiste naaku sarada. inka chala vunnayi" annaru puripandaavaaru. 

 "ee rojuki challendi" srisriigaarannaaru. raatri 12 gantala varakuu ee vaadanalatoone kaalam gadachipoyindi. roojoo taime telisedi kaadu.


  * * * *


 okosari ji.ke.gaaru vaaru raasina kathalu chadivi vinipinchevaaru. manchiroju chusukuni mahaprasthanam raataki digam. ji.ke.gaaru pennuluu, rabbarlu, brahmandamaina paeparluu annee pattukochi padesi_
 "udayam 10 gantala nundi saayantram aaredu gantala daka raste twaragaa finish ayipotundi. mundu mahaprasthanam swadasturitoe rayatam puurtayithee daanni printing ki ivvaala"ni cheppaaru.

 srishree gaaritho paatu visugulekunda kuurchuni, paper aipothe ventane maroka paper andinchedaanni. vaaru raasina paper meeda seerial nambar marichipokunda raayinchedaanni. alaa raasina vaatini kramapaddhatilo petti, mallee vaaru rase peparla meeda paper veyit laa vundipoyedaanni.

 alaa padi, padihenu rojulayyesariki burra vedekkipoyindi. krishnamoorthy gaaru, maaku kaasta vishraanti iste baguntundanukunnare_"mimmalni caventry pampistaanu. akkadnundi shakes pier, dilan thamas oorlaki velli annee chusukoni randi. eesaari kuudaa nenu ravadam kudaradanukuntaanu" ani cheppaaru krushnamoortigaaru.

 caventrylo impartent shtraturs daggara memu photolu kuudaa teesukovadam jarigindi. marnadu caventry nundi shakes pier ooraina 'strat ford apan aver'ki prayaanam ani nischayamayindi.

 tellavaaragatla bayalderi varusagaa okkokka ooru chusukuntu vellaam. glasco vellaam. akkada nundi swanesee vellaam. dilan thamas intiki vellaam.

 dilan thamas prati roojoo tappanisarigaa velli, okachota kuurchuni rasukune paarku vundannaaru. akkadiki vellaam. dilan thamas koorchune raati arugumeeda kuurchuni aa paarkantaa chusham. chala adbhutamgaa vundi. 